กวีประชาไท: รักชาติจนน้ำลายไหลไม่หยุด
เนื่องลุ่มน้ำนำน้ำนำความรัก นำตระหนักนักหนาพาสู่ขวัญแหล่งกำเนิดอารยธรรมนำผูกพัน สร้างสามัญ สร้างสัญญา สร้างสาบานชุมชนต้นกำเนิดเกิดประเทศ มีต้นเหตุจากห้วงน้ำนำอาหารลงตีนท่าพาเรือพายสู่สายธาร สร้างวิมานผ่านดาลดลบนโลกาลุ่มน้ำนำทำนามานานหนอ ตั้งแต่พ่อของพ่อก็ปู่ย่าตั้งแต่แม่ของแม่แต่ยายตา แต่ต่อมาที่นาหายขายนายทุนก็ยังต้องทำนาต่อก็ขอเช่า กลับร้อนเร่าแล้งกระหน่ำทำหัวหมุนจะทำอะไรกันดีเล่าเศร้าทารุณ คงต้องวุ่นหัวซุนซุกทุกข์หางานรัฐบาลยิ่งลักษณ์ทำจำนำข้าว มีแผนยาวเรื่องน้ำตามถิ่นย่านกำลังนำสติปัญญาประชาพิจารณ์ ถูกทหารยึดอำนาจชาติที่รักเขารักชาติจนน้ำลายไหลไม่ยอมหยุด เคยชินฉุดชาติล้มจมไข้หนักสมคบคิดนกหวีดปรี้ดเสียบปลั๊ก ชาติจมปลักหลักเล่ห์เพทุบาย พ่อค้าข้าวผูกขาดตลาดข่าย เครือ5 เสือ? เหนือใต้ตกออกๆ จำหน่ายนโยบายจำนำข้าวนั้นอันตราย ดีมานด์ซัพพลายเคยได้ อดกดราคาถึงวันนี้ที่น้ำแล้งแห้งไปหมด ซัพพลายลดสลดใจในน้ำท่าราคาข้าวคงจะดีมีน้ำตา ปรุงรสปร่าในจานข้าวชาวบ้านเอย
เนื่องลุ่มน้ำนำน้ำนำความรัก นำตระหนักนักหนาพาสู่ขวัญแหล่งกำเนิดอารยธรรมนำผูกพัน สร้างสามัญ สร้างสัญญา สร้างสาบานชุมชนต้นกำเนิดเกิดประเทศ มีต้นเหตุจากห้วงน้ำนำอาหารลงตีนท่าพาเรือพายสู่สายธาร
กวีประชาไท,ธุลีดาวหาง,จำนำข้าว,ยิ่งลักษณ์ ชินวัตร